iyang inyong mga pulis na nangaroon, iyan pong mga kawal ninyo na siyang lalong may tungkuling tumupad sa aking tinungkol, ang mga iyan na sakdal ng tatapang sa pagdarag sa kapwa nilang tagalog at pagdahas sa mga mahihina, ng makitang amerikanong malaki pala at hindi tagalog na maliit ang nanampalasan, ang mga iyan ay pawang nangagsitangging sumugpo sa gayong katampalasanan, pawang nangagsiurong na animo'hinagad ng libolibong kulog. at ang iminatwid ay sapagka'may sandata raw ang sinapantahang anti kristo, nguni'sila ay wala! biglang tumigil ang pinuno sa kanyang inalakad lakad; hinarap si gerardo at di magkantututo sa pagsigaw ng: pu pu pues, may katwiran sila! may katwiran silang magingat; at, at, at, kung sila nga nama'barilin? hindi ba'ikaw rin ang may sabing karapatan ng isang tao ang itaguyod ang sariling buhay?